pythainlp/thaigov-v2-corpus-22032023 huggingface dataset:
วันอังคารที่ 10 สิงหาคม 2564
ลูกจ้างรัฐวิสาหกิจ เฮ! กฎหมายใหม่ เพิ่มสิทธิประโยชน์ ยกระดับคุณภาพชีวิต
กสร.เผยประกาศคณะกรรมการแรงงานรัฐวิสาหกิจสัมพันธ์ เกี่ยวกับมาตรฐานขั้นต่ำของสภาพการจ้างในรัฐวิสาหกิจ 4 ฉบับ มีผลบังคับใช้แล้ว ลูกจ้างรัฐวิสาหกิจได้รับสิทธิประโยชน์ค่ารักษาพยาบาล ค่าทำศพกรณีตาย ค่าช่วยเหลือบุตรและค่าช่วยเหลือการศึกษาของบุตรเพิ่มขึ้น
นางโสภา เกียรตินิรชา รองอธิบดีและโฆษกกรมสวัสดิการและคุ้มครองแรงงาน เปิดเผยว่า นายสุชาติ ชมกลิ่น รัฐมนตรีว่าการกระทรวงแรงงาน มีความประสงค์ที่จะยกระดับคุณภาพชีวิตให้กับพนักงานรัฐวิสาหกิจให้ดีขึ้น จึงได้มอบหมายให้คณะกรรมการแรงงานรัฐวิสาหกิจสัมพันธ์ พิจารณาปรับปรุงและกำหนดมาตรฐานขั้นต่ำของสภาพการจ้างในรัฐวิสาหกิจ รวมทั้งให้เพิ่มสิทธิประโยชน์ต่าง ๆ โดยออกเป็นประกาศคณะกรรมการแรงงานรัฐวิสาหกิจสัมพันธ์ รวม 4 ฉบับ ได้แก่ 1. ยกเลิกประกาศหลักเกณฑ์การจ่ายค่ารักษาพยาบาลกรณีประสบอันตราย หรือเจ็บป่วย ค่าทำศพกรณีตาย อันมิใช่เนื่องจากการทำงาน ค่าช่วยเหลือบุตรและค่าช่วยเหลือการศึกษาของบุตร 2. หลักเกณฑ์การจ่ายค่ารักษาพยาบาลกรณีประสบอันตรายหรือเจ็บป่วย ค่าทำศพกรณีตายอันมิใช่เนื่องจากการทำงาน 3. หลักเกณฑ์การจ่ายค่าช่วยเหลือบุตรและค่าช่วยเหลือการศึกษาของบุตร 4. หลักเกณฑ์และอัตราค่ารักษาพยาบาลกรณีผู้ป่วยฉุกเฉินโรคติดต่ออันตรายตามกฎหมายว่าด้วยโรคติดต่อ กรณีโรคติดเชื้อไวรัสโคโรนา 2019 หรือโรคโควิด-19 ซึ่งทำให้ลูกจ้างได้รับสิทธิประโยชน์เพิ่มขึ้น เช่น สิทธิในการได้รับค่าใช้จ่ายเพื่อการสร้างเสริมสุขภาพ และการป้องกันโรค ค่าใช้จ่ายเพื่อการตรวจสุขภาพ ปรับสิทธิในการได้รับค่ารักษาพยาบาลในสถานพยาบาลเอกชนประเภทผู้ป่วยในให้สูงขึ้น และให้ลูกจ้างเบิกค่ารักษาพยาบาลโดยใช้ระบบการเบิกจ่ายตรง ได้รับค่าทำศพในอัตรา 3 เท่าของค่าจ้างรายเดือนเดือนสุดท้าย แต่ต้องไม่น้อยกว่า 40,000 บาท ทั้งยังได้ปรับเงินช่วยเหลือบุตรจากเดือนละ 50 บาท เป็นเดือนละ 200 บาท เพิ่มสิทธิการเบิกค่าช่วยเหลือการศึกษาบุตรรวมถึงการศึกษาในระดับปริญญาตรี และสิทธิได้รับค่าใช้จ่ายจากการตรวจทางห้องปฏิบัติการเพื่อยืนยันโรคสิทธิได้รับค่าใช้จ่ายจากการรักษาสำหรับตนเอง คู่สมรส หรือบุตรตามแนวทางที่กระทรวงสาธารณสุขกำหนด และให้รัฐวิสาหกิจเป็นผู้จ่ายค่าใช้จ่ายให้แก่สถานพยาบาลภายใน 15 วัน รวมถึงกรณีรัฐวิสาหกิจใดมีข้อกำหนดให้สิทธิการรักษาพยาบาลแก่บิดา มารดา ก็ให้มีสิทธิตามประกาศนี้ด้วย
โฆษก กสร. กล่าวเพิ่มเติมว่า รัฐมนตรีว่าการกระทรวงแรงงานได้ลงนามในประกาศ คณะกรรมการแรงงานรัฐวิสาหกิจสัมพันธ์ ทั้ง 4 ฉบับ เมื่อวันที่ 30 กรกฎาคม 2564 และราชกิจจานุเบกษาได้เผยแพร่ประกาศดังกล่าว เมื่อวันที่ 6 สิงหาคม 2564 จึงทำให้เริ่มมีผลใช้บังคับตั้งแต่วันถัดจากวันประกาศในราชกิจจานุเบกษาจำนวน 3 ฉบับ และในเรื่องของหลักเกณฑ์และค่ารักษา กรณีติดเชื้อไวรัสโคโรนา 2019 หรือโควิด-19 มีผลย้อนหลังตั้งแต่วันที่ 5 มีนาคม 2563 ซึ่งจะส่งผลให้พนักงานรัฐวิสาหกิจรวม 306,887 คน ได้รับการคุ้มครองในเรื่องของการดำเนินการกรณีผู้ป่วยฉุกเฉินวิกฤติเพื่อรองรับการจ่ายเงินคืนแก่สถานพยาบาลได้โดยเร็ว โดยมีเงินค่ารักษาพยาบาลที่ค้างจ่ายต่อสำนักงานหลักประกันสุขภาพแห่งชาติ (สปสช.) และโรงพยาบาลเอกชน รวมกว่า 32 ล้านบาท
วันพฤหัสบดีที่ 14 ตุลาคม 2564
​ผู้ตรวจฯ เดชา ร่วมตรวจเยี่ยมสถานประกอบการ บริษัท สหฟาร์ม จำกัด จ.ลพบุรี ตามมาตรการ Bubble and Seal
นายเดชา จาตุธนานันท์ ผู้ตรวจราชการกระทรวงอุตสาหกรรม พร้อมด้วยนางลักษมี รุจิระมานนท์ อุตสาหกรรมจังหวัดลพบุรี ร่วมตรวจเยี่ยมสถานประกอบการ บริษัท สหฟาร์ม จำกัด จังหวัดลพบุรี
ผู้ตรวจฯ เดชา ร่วมตรวจเยี่ยมสถานประกอบการ บริษัท สหฟาร์ม จำกัด จ.ลพบุรี ตามมาตรการ Bubble and Seal
วันนี้ (14 ตุลาคม 2564) นายเดชา จาตุธนานันท์ ผู้ตรวจราชการกระทรวงอุตสาหกรรม พร้อมด้วยนางลักษมี รุจิระมานนท์ อุตสาหกรรมจังหวัดลพบุรี ร่วมตรวจเยี่ยมสถานประกอบการ บริษัท สหฟาร์ม จำกัด จังหวัดลพบุรี ในการดำเนินการตามมาตรการการป้องกันควบคุมโรคในพื้นที่เฉพาะ (Bubble and Seal) สำหรับสถานประกอบการ เพื่อป้องกันการระบาดของโรคติดเชื้อโควิด-19 และเดินทางตรวจเยี่ยมและมอบถุงยังชีพแก่ผู้ประกอบการ SMEs กลุ่มวิสาหกิจชุมชน และประชาชน ที่ได้รับผลกระทบจากสถานการณ์อุทกภัยในอำเภอบ้านหมี่ โดยได้รับเกียรติจาก นายธีรเมธ เทพวิชัยศิลปกุล นายอำเภอบ้านหมี่ รับมอบถุงยังชีพของ กระทรวงอุตสาหกรรม เพื่อช่วยเหลือผู้ประสบภัยน้ำท่วม ณ ชุมชนวัดมะขามเอน อำเภอบ้านหมี่ จังหวัดลพบุรี
วันอังคารที่ 26 เมษายน 2565
เปิดงาน “MICE Day 2022: ไมซ์ไทย ก้าวสู่วันอันยิ่งใหญ่”
นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข เป็นประธานเปิดงาน “MICE Day 2022: ไมซ์ไทย ก้าวสู่วันอันยิ่งใหญ่” ประกาศปีแห่งการจัดประชุม “MICE to Meet You in Thailand Year 2023” ชูมิติใหม่อุตสาหกรรมไมซ์ไทย ตอบสนองความต้องกา
นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข เป็นประธานเปิดงาน “MICE Day 2022: ไมซ์ไทย ก้าวสู่วันอันยิ่งใหญ่” ประกาศปีแห่งการจัดประชุม “MICE to Meet You in Thailand Year 2023” ชูมิติใหม่อุตสาหกรรมไมซ์ไทย ตอบสนองความต้องการของโลกธุรกิจในยุคดิจิทัล-นิวนอร์มัล พร้อมปาฐกถาแนวนโยบายการขับเคลื่อนเศรษฐกิจผ่านอุตสาหกรรมไมซ์ และมอบโล่เชิดชูเกียรติให้แก่ผู้ทรงคุณวุฒิด้านการจัดประชุมนานาชาติ (Convention Ambassador) ในสาขาการแพทย์ ได้แก่ ศ.เกียรติคุณ พญ.สมศรี เผ่าสวัสดิ์ นายกแพทยสภา และสาขาหุ่นยนต์ ได้แก่ รศ.ดร.ชิต เหล่าวัฒนา ที่ปรึกษาพิเศษด้านพัฒนาการศึกษา บุคลากรและเทคโนโลยี สำนักงานคณะกรรมการนโยบายเขตพัฒนาพิเศษภาคตะวันออก (อีอีซี) ณ ทรูไอคอน ฮอลล์ ศูนย์การค้าไอคอนสยาม
ดาวน์โหลดภาพเพิ่มเติมได้ที่ : https://bit.ly/3MuCXZY
วันจันทร์ที่ 22 สิงหาคม 2565
สธ.รับมอบเสื้อกาวน์กันน้ำจากวัสดุรีไซเคิล สนับสนุนการดำเนินงานด้านโควิด 19
รองนายกรัฐมนตรีและรัฐมนตรีว่าการกระทรวงสาธารณสุข รับมอบชุด CPE เสื้อกาวน์กันน้ำ ผลิตจากวัสดุรีไซเคิล จำนวน 3,000 ชุด จาก บริษัท ยูนิลีเวอร์ ประเทศไทย จำกัด มูลค่า 105,000 บาท เพื่อสนับสนุนการดำเนินงานด้านโควิด 19 ของกระทรวงสาธารณสุข
รองนายกรัฐมนตรีและรัฐมนตรีว่าการกระทรวงสาธารณสุข รับมอบชุดCPEเสื้อกาวน์กันน้ำ ผลิตจากวัสดุรีไซเคิล จำนวน 3,000 ชุด จาก บริษัท ยูนิลีเวอร์ ประเทศไทย จำกัด มูลค่า 105,000 บาท เพื่อสนับสนุนการดำเนินงานด้านโควิด 19 ของกระทรวงสาธารณสุข มีคุณภาพและความปลอดภัยต่อผู้ใช้งาน และช่วยรักษาสิ่งแวดล้อม
วันนี้ (22 สิงหาคม 2565) ที่ห้องประชุมชัยนาทนเรนทร กระทรวงสาธารณสุข จ.นนทบุรี นายอนุทินชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยคณะผู้บริหาร รับมอบชุดCPE (Chlorinated Polyethylene)เสื้อกาวน์กันน้ำ ผลิตจากวัสดุรีไซเคิล จำนวน 3,000 ชุด จาก บริษัท ยูนิลีเวอร์ประเทศไทย จำกัด มูลค่า 105,000 บาท นำโดย คุณแอนนามาริเคอ เดอ ฮาน ประธานกรรมการบริหาร กลุ่มบริษัทยูนิลีเวอร์ ประเทศไทย และคณะ
นายอนุทิน กล่าวว่า สถานการณ์แพร่ระบาดของโรคโควิด 19 ที่ผ่านมา กระทรวงสาธารณสุข ได้มุ่งมั่นควบคุมป้องกันโรค และรักษาผู้ติดเชื้ออย่างต่อเนื่อง ซึ่งได้รับความร่วมมือเป็นอย่างดีจากทั้งภาครัฐ เอกชนและประชาชน สำหรับบริษัทยูนิลีเวอร์ ประเทศไทย จำกัด ได้ให้การสนับสนุนมาโดยตลอด และในวันนี้ได้มอบชุดCPEเสื้อกาวน์กันน้ำที่เป็นนวัตกรรมผลิตจากขวดพลาสติกรีไซเคิล (HDPE - High Density Polyethylene)1,029 ขวด จำนวน 3,000 ชุด มูลค่ากว่า 105,000 บาท ที่นอกจากมีคุณภาพและความปลอดภัยต่อผู้ใช้งานแล้ว ยังช่วยรักษาสิ่งแวดล้อมอีกทางหนึ่งด้วย
“ขอขอบคุณบริษัทยูนิลีเวอร์ประเทศไทย จำกัด ที่ให้การสนับสนุนการปฏิบัติงานของกระทรวงสาธารณสุขมาโดยตลอด ที่ผ่านมาได้มอบทั้งสิ่งของจำเป็น เครื่องอุปโภค บริโภค ยาและเวชภัณฑ์ ให้แก่บุคลากรทางการแพทย์ ซึ่งกระทรวงสาธารณสุขจะจัดส่งสิ่งของเหล่านี้เพื่อส่งต่อไปยังบุคลากรทางการแพทย์ และเจ้าหน้าที่ ใช้ในการปฏิบัติงานดูแลประชาชนต่อไปโดยเร็วที่สุด”นายอนุทิน กล่าว
************************************22 สิงหาคม 2565
วันพุธที่ 10 พฤศจิกายน 2564
โฆษกรัฐบาลเผย”นายก”พร้อมร่วมการประชุมผู้นำเขตเศรษฐกิจเอเปค ครั้งที่ 28
และร่วมพิธีรับมอบการเป็นเจ้าภาพการประชุมเอเปค 2022 เชิญชวนคนไทยเป็นเจ้าภาพร่วมกัน
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกำหนดการเข้าร่วมการประชุมผู้นำเขตเศรษฐกิจเอเปค (APEC Economic Leaders’ Week: AELW) ผ่านระบบการประชุมทางไกล ระหว่างวันที่ 11 – 12 พฤศจิกายน 2564 โดยมีกำหนดการในส่วนที่เกี่ยวข้อง ดังนี้
วันพฤหัสบดีที่ 11 พฤศจิกายน 2564
- เวลา 19.00 น. นายกรัฐมนตรีร่วมการหารือระหว่างผู้นำเขตเศรษฐกิจเอเปคกับสภาที่ปรึกษาทางธุรกิจเอเปค (ABAC – Leaders’ Dialogue)
วันศุกร์ที่ 12 พฤศจิกายน 2564
- ​นายกรัฐมนตรีกล่าวปาฐกถาในการประชุม APEC CEO Summit
- เวลา 18.00 น. ​นายกรัฐมนตรีร่วมการประชุมผู้นำเขตเศรษฐกิจเอเปค ครั้งที่ 28โดยในตอนท้ายของวันที่ 12 พฤศจิกายน 2564 นี้ นายกรัฐมนตรีจะร่วมพิธีรับมอบการเป็นเจ้าภาพเอเปค ซึ่งนางสาวจาซินดา อาร์เดิร์น นายกรัฐมนตรีนิวซีแลนด์จะส่งมอบการเป็นเจ้าภาพเอเปคให้นายกรัฐมนตรีไทย
ในปี 2564 นี้ นิวซีแลนด์เป็นเจ้าภาพการประชุมเอเปคในหัวข้อหลัก (Theme) ร่วมกัน ทำงาน เติบโต ไปด้วยกัน (Join, Work, Grow. Together.) และได้นำเสนอประเด็นสำคัญ 3 ประเด็นได้แก่ 1. นโยบายเศรษฐกิจ และการค้าที่ส่งเสริมการฟื้นฟู (Economic and Trade Policies that Strengthen Recovery) 2. การเพิ่มการมีส่วนร่วมและความยั่งยืนเพื่อการฟื้นฟู (Increasing Inclusion and Sustainability for Recovery) 3. การมุ่งสู่นวัตกรรมและการฟื้นฟูที่ใช้ดิจิทัล (Pursuing Innovation and a Digitally-Enabled Recovery)
โฆษกประจำสำนักนายกรัฐมนตรี กล่าวว่า นายกรัฐมนตรีมีความพร้อมที่จะนำเสนอบทบาทของประเทศไทย ผลักดันในประเด็นที่จะเป็นประโยชน์ร่วมกันในหลายประเด็น ได้แก่ 1. ความเชื่อโยงในภูมิภาค โดยเฉพาะการเดินทางระหว่างกันและการท่องเที่ยว 2. การกระตุ้นการค้าและการลงทุน 3. การพลิกโฉมเศรษฐกิจ โดยนำเสนอโมเดลเศรษฐกิจชีวภาพ-เศรษฐกิจหมุนเวียน-เศรษฐกิจสีเขียว (BCG Economy Model)ในโอกาสนี้ ขอเชิญชวนชาวไทยทุกคนร่วมเป็นเจ้าภาพเอเปคปี 2565 พร้อมแสดงจุดยืน และบทบาทของไทยในเวทีระหว่างประเทศ มั่นใจว่าประเทศไทยจะสามารถเป็นเจ้าภาพที่ส่งผลอย่างรูปธรรมให้กรอบการทำงานเอเปคในปี 2565 ได้อย่างแน่นอน
วันอาทิตย์ที่ 17 กรกฎาคม 2565
อย.เข้ม ฉลากสินค้าผสมกัญชากัญชง ต้องมีข้อความเตือน ย้ำ! งดจำหน่ายอายุต่ำกว่า 20 ปี
อย.เข้ม ฉลากสินค้าผสมกัญชากัญชง ต้องมีข้อความเตือน ย้ำ! งดจำหน่ายอายุต่ำกว่า 20 ปี
วันนี้(17ก.ค.65)นางสาวรัชดาธนาดิเรกรองโฆษกประจำสำนักนายกรัฐมนตรีเปิดเผยถึงข้อสั่งการนายกรัฐมนตรีเรื่องการสื่อสารทำความเข้าใจและการออกมาตรการเพื่อป้องกันอันตรายที่อาจเกิดขึ้นจากการบริโภคอาหารผสมกัญชากัญชง ซึ่งทางสำนักงานคณะกรรมการอาหารและยา(อย.)รายงานว่าได้ออกมาตรการในการกำกับดูแลอย่างเคร่งครัดโดยมีการออกประกาศกระทรวงสาธารณสุขกำกับดูแลอาหารที่มีส่วนผสมกัญชากัญชงให้มีคุณภาพมาตรฐานโดยคำนึงถึงข้อมูลความปลอดภัยตามหลักวิชาการอาทิ
1)การกำกับดูแลให้ผลิตภัณฑ์อาหารใส่กัญชากัญชงได้รับอย.ถูกต้อง
2)กำหนดให้ฉลากผลิตภัณฑ์แสดงข้อแนะนำการบริโภคเพื่อความปลอดภัย"ไม่ควรบริโภคเกินวันละ2หน่วยบรรจุ"
3)แสดงข้อความคำเตือนที่เห็นได้ชัดเจนบนฉลากผลิตภัณฑ์อาหารที่มีส่วนผสมของกัญชากัญชงได้แก่“เด็กสตรีมีครรภ์และสตรีให้นมบุตรไม่ควรรับประทาน” “หากมีอาการผิดปกติควรหยุดรับประทานทันที” “ผู้ที่แพ้หรือไวต่อสารTHCหรือCBDควรระวังในการรับประทาน”และ“อาจทำให้ง่วงซึมได้ควรหลีกเลี่ยงการขับขี่ยานพาหนะหรือทำงานเกี่ยวกับเครื่องจักรกล”
4)ผลิตภัณฑ์ที่ได้รับอนุญาตต้องมีความปลอดภัยและมีผลวิเคราะห์ยืนยันปริมาณTHCไม่เกินที่กฎหมายกำหนดและมีมาตรการกำกับดูแลสถานที่ผลิตและคุณภาพมาตรฐานอาหาร
มากไปกว่านั้นทางอย.ได้กำหนดมาตรการเฝ้าระวังอาหารที่มีส่วนผสมของกัญชากัญชงในท้องตลาดทุกช่องทางการจำหน่ายและเก็บตัวอย่างผลิตภัณฑ์อาหารส่งตรวจวิเคราะห์ปริมาณTHC/CBDและคุณภาพมาตรฐานอื่นที่กรมวิทยาศาสตร์การแพทย์หากพบไม่ได้คุณภาพมาตรฐานก็จะดำเนินการตามกฎหมายอย่างเข้มงวด
ขณะเดียวกันอย.ได้ขอความร่วมมือร้านค้าร้านสะดวกซื้อห้างสรรพสินค้าในการจัดวางอาหารและขนมที่มีส่วนผสมของกัญชากัญชงให้เหมาะสมโดยแยกอาหารผสมกัญชากัญชงจัดวางเป็นกลุ่มเฉพาะจัดวางให้ลดการหยิบสินค้าเองและมีป้ายชัดเจนว่า“งดจำหน่ายกับผู้ที่มีอายุต่ำกว่า20ปี”และได้กำชับขอความร่วมมือผู้ประกอบการไม่ให้จำหน่ายให้กับผู้บริโภคที่มีอายุต่ำกว่า20ปี
“จึงขอย้ำว่าการปลดล็อกกัญชากัญชงออกจากบัญชียาเสพติดนั้นเพื่อใช้ประโยชน์ทางการแพทย์ส่วนการนำมาเป็นส่วนผสมของอาหารขอให้ผู้บริโภคพิจารณาด้วยความรอบคอบเลือกซื้ออาหารที่ได้รับอนุญาตถูกต้องปฏิบัติตามคำแนะนำในการบริโภคและข้อความคำเตือนที่แสดงบนฉลากที่สำคัญผู้ปกครองไม่ควรซื้ออาหารใส่กัญชากัญชงให้บุตรหลานอายุต่ำกว่า20ปีรับประทาน”นางสาวรัชดากล่าว
——————
วันศุกร์ที่ 31 ธันวาคม 2564
ครม. เคาะร่าง พ.ร.ก.แก้ไขเพิ่มเติม พ.ร.บ.ควบคุมสารต้องห้ามฯ รักษาประโยชน์การกีฬาไทย
.....
ที่ประชุม ครม. (28 ธ.ค. 64) มีมติเห็นชอบร่าง พ.ร.ก.แก้ไขเพิ่มเติม พ.ร.บ.ควบคุมการใช้สารต้องห้ามทางการกีฬา พ.ศ.2555 พ.ศ. .... เพื่อให้สอดคล้องกับองค์กรต่อต้านการใช้สารต้องห้าม (WADA) รวมถึงเร่งปลดล็อกเรื่องการชักธงชาติไทยให้ทันการแข่งขันเอเชียนเกมส์ที่สาธารณรัฐประชาชนจีน ปี 2565
.
สาระสำคัญของการแก้ไขกฎหมายครั้งนี้ คือ แก้ไขบทนิยามให้เป็นไปตามหลักการใน WADA Code และมาตรฐานสากล/ แก้ไข - เพิ่มเติมองค์ประกอบ หน้าที่ อำนาจของคณะกรรมการฯ ให้มีความเป็นอิสระต่อกัน และเพิ่มโอกาสให้นักกีฬาหรือผู้ที่เกี่ยวข้องสามารถโต้แย้งและแสดงหลักฐานในกระบวนการพิจารณาที่เป็นธรรม/ กำหนดมาตรการการลงโทษให้โทษทางการกีฬามิใช่โทษทางอาญา เช่นเดียวกับใน WADA Code
#ไทยคู่ฟ้า#ร่วมต้านโควิด19
-------------------
วันจันทร์ที่ 15 พฤศจิกายน 2564
นายกรัฐมนตรีเปิดศูนย์จำหน่ายผลิตภัณฑ์ชุมชน สินค้า OTOP อันดามัน (ANDAMAN OTOP SHOP) 6 จังหวัด ผลักดันเศรษฐกิจฐานราก ส่งเสริมการท่องเที่ยวอันดามัน
นายกรัฐมนตรีเปิดศูนย์จำหน่ายผลิตภัณฑ์ชุมชน สินค้า OTOP อันดามัน (ANDAMAN OTOP SHOP) 6 จังหวัด ผลักดันเศรษฐกิจฐานราก ส่งเสริมการท่องเที่ยวอันดามัน
วันนี้ (15 พฤศจิกายน 2564) เวลา 11.33 น. ณ บริเวณศูนย์การเรียนรู้วัฒนธรรมอันดามัน เทศบาลเมืองกระบี่ ต.ปากน้ำ อ.เมืองกระบี่ จ.กระบี่ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธีเปิดศูนย์จำหน่ายผลิตภัณฑ์ชุมชน สินค้า OTOP อันดามัน (ANDAMAN OTOP SHOP) 6 จังหวัด (ระนอง ภูเก็ต พังงา กระบี่ ตรัง และสตูล) ร่วมกับรัฐมนตรีและผู้ว่าราชการจังหวัด 6 จังหวัดอันดามัน นายกรัฐมนตรีให้กำลังใจเดินหน้าบริหารศูนย์จำหน่ายผลิตภัณฑ์ชุมชน สินค้า OTOP อันดามัน อย่างต่อเนื่อง ยกระดับคุณภาพและผลิตภัณฑ์ให้มีความหลากหลาย ซึ่งได้มีประชาชนในพื้นที่มาร่วมให้ต้อนรับบริเวณโดยรอบ ส่งเสียงเชียร์ ชูป้ายต้อนรับ “ลุงตู่ สู้” “กระบี่เมืองน่าอยู่ลุงตู่น่ารัก”
ก่อนเข้าสู่พิธีการเปิดอย่างเป็นทางการ นายกรัฐมนตรียังได้พูดคุยกับนักเรียนที่มาต้อนรับว่า นักเรียนคือ ทรัพยากรมนุษย์ที่สำคัญ ขอให้เน้นการเรียนรู้แบบ Active Learning เพื่อร่วมกันพัฒนาและเปลี่ยนแปลงการศึกษา และขอบคุณที่มาต้อนรับในวันนี้
จากนั้น นายกรัฐมนตรีได้เข้าสู่พิธีเปิดอย่างเป็นทางการ โดยทำการแตะลูกแก้วเพื่อเปิดศูนย์ OTOP อันดามัน อย่างเป็นทางการ จากนั้น นายกรัฐมนตรีเยี่ยมชมซุ้มจำหน่ายผลิตภัณฑ์ชุมชน สินค้า OTOP 6 จังหวัดอันดามัน และสอบถามผู้ประกอบการร้านค้า ถึงการดำเนินกิจการในขณะนี้ หลังจากที่รัฐบาลได้ทยอยเปิดประเทศต้อนรับนักท่องเที่ยว โอกาสนี้ นายกรัฐมนตรียังอุดหนุนสินค้าอัตลักษณ์ประจำถิ่น หลายอย่าง อาทิ ผ้าบาติก น้ำพริกมะขามกุ้ง กระเป๋าจักสาน โดยได้เสนอแนะให้มีการพัฒนาออกแบบสินค้า ผลิตภัณฑ์ให้มีความหลากหลาย ให้เป็นที่น่าสนใจ ซึ่งจะช่วยขยายตลาดให้กว้าง
ในตอนท้ายนายกรัฐมนตรีชื่นชม และสนับสนุนการส่งเสริมให้ชุมชนท้องถิ่นได้เป็นส่วนหนึ่งของการพัฒนาการท่องเที่ยวร่วมกัน เกิดการกระจายรายได้สู่ประชาชนทุกภาคส่วนอย่างยั่งยืน พร้อมกล่าวให้กำลังใจแก่ผู้จัดงานและเจ้าหน้าที่ท้องถิ่น และขอให้พัฒนาอย่างไม่หยุดนิ่งต่อไป
สำหรับ ศูนย์จำหน่ายผลิตภัณฑ์ชุมชน สินค้า OTOP อันดามัน (ANDAMAN OTOP SHOP) นั้น มีวัตถุประสงค์ เพื่อเป็นศูนย์กลางในการจำหน่ายสินค้าพื้นเมืองและสินค้า OTOP ที่มีชื่อเสียงของกลุ่ม 6 จังหวัดภาคใต้ฝั่งอันดามัน รวมถึงอาหารพื้นเมืองที่มีชื่อเสียง อาทิ ขนมเต้าส้อ กะปิ กุ้งเสียบ น้ำแร่ธรรมชาติระนอง เสื่อเตยปาหนัน และดอกไม้ประดิษฐ์จากยางพารา เป็นต้น เป็นอีกหนึ่งช่องทางในการส่งเสริม “การท่องเที่ยวเชิงสร้างสรรค์” ด้วย
ต่อจากนั้น นายกรัฐมนตรีเยี่ยมชมนิทรรศการแสดงสินค้า และช่วยอุดหนุนสินค้าอัตลักษณ์ประจำถิ่น หลายอย่าง อาทิ ผ้าบาติก น้ำพริกมะขามกุ้ง กระเป๋าจักสาน ในตอนท้ายของการเยี่ยมชม นายกรัฐมนตรีกล่าวให้กำลังใจผู้จัดงานและเจ้าหน้าที่ในพื้นที่ ว่าขอให้พัฒนาอย่างไม่หยุดนิ่งต่อไป
วันศุกร์ที่ 4 กุมภาพันธ์ 2565
การรถไฟแห่งประเทศไทย ประเดิมรับมอบหัวรถจักรดีเซลไฟฟ้ารุ่นใหม่ น้ำหนักกดเพลา 16 ตัน/เพลา พร้อมอะไหล่ ระยะที่ 1 จำนวน 20 คัน เพื่อเพิ่มประสิทธิภาพการให้บริการ
เมื่อวันที่ 4 กุมภาพันธ์ 2565 ณ สถานีรถไฟศรีราชา อำเภอศรีราชา จังหวัดชลบุรี นายนิรุฒ มณีพันธ์ ผู้ว่าการรถไฟแห่งประเทศไทย เป็นประธานในพิธีรับมอบรถจักรดีเซลไฟฟ้า (Diesel Electric Locomotive) โครงการจัดหารถจักรดีเซลไฟฟ้า น้ำหนักกดเพลา 16 ตัน/เพลา
เมื่อวันที่ 4 กุมภาพันธ์ 2565 ณ สถานีรถไฟศรีราชา อำเภอศรีราชา จังหวัดชลบุรี นายนิรุฒ มณีพันธ์ ผู้ว่าการรถไฟแห่งประเทศไทย เป็นประธานในพิธีรับมอบรถจักรดีเซลไฟฟ้า (Diesel Electric Locomotive) โครงการจัดหารถจักรดีเซลไฟฟ้า น้ำหนักกดเพลา 16 ตัน/เพลา พร้อมอะไหล่ ระยะที่ 1 จำนวน 20 คัน จากกิจการร่วมค้า เอสเอฟอาร์ ซึ่งเป็นการร่วมมือระหว่างบริษัท ซานโฟโก อินเตอร์เนชั่นแนล จำกัด และบริษัท ริเวอร์เอ็นจิเนียริ่ง จำกัด โดยมีคณะผู้บริหารการรถไฟฯ หน่วยงานภาคเอกชน คณะสื่อมวลชน ร่วมเป็นสักขีพยานในการรับมอบ
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า การรับมอบรถจักรดีเซลไฟฟ้า (Diesel Electric Locomotive) ระยะที่ 1 จำนวน 20 คัน เป็นส่วนหนึ่งในแผนการปรับปรุงเพิ่มประสิทธิภาพ การให้บริการและสร้างรายได้ของการรถไฟแห่งประเทศไทย (รฟท.) กระทรวงคมนาคม โดยถือเป็นรถจักรดีเซลไฟฟ้ารุ่นใหม่ คุณภาพสูง ที่ผลิตโดยบริษัท ซีอาร์อาร์ซี ซิชูเยียน (CRRC Qishuyan) ผู้ผลิตรถจักรดีเซลชั้นนำของประเทศจีน และมีเครื่องยนต์ที่ผลิตจากประเทศเยอรมนี ซึ่งจะนำมาใช้ทดแทนรถจักรเดิมที่มีอายุการใช้งานมายาวนาน และบางคันมีการใช้งานมากกว่า 50 ปี จึงถือเป็นการพลิกโฉมการการให้บริการครั้งสำคัญอีกครั้งหนึ่ง การได้มาซึ่งหัวรถจักรในครั้งนี้ จะช่วยให้ รฟท. มีรถจักรเพียงพอต่อการให้บริการขนส่งผู้โดยสารและสินค้าได้มากขึ้น เพื่อรองรับโครงการรถไฟทางคู่ที่ทยอยเปิดใช้งานในอนาคต
ทั้งนี้ ที่ผ่านมา รฟท. ได้มีการเปิดประกวดราคา และลงนามในสัญญาในโครงการจัดหารถจักรดีเซลไฟฟ้า น้ำหนักกดเพลา 16 ตัน/เพลา พร้อมอะไหล่ จำนวน 50 คัน วงเงิน 6,525 ล้านบาท กับกิจการร่วมค้า เอสเอฟอาร์ ไปเมื่อวันที่ 31 สิงหาคม 2563 โดยมีกำหนดระยะเวลาการส่งมอบรถจักรแบ่งออกเป็น 2 ระยะ โดยระยะที่ 1 จำนวนไม่น้อยกว่า 20 คัน ภายในระยะเวลา 540 วัน นับจากวันลงนามฯ หรือภายในเดือนกุมภาพันธ์ 2565 และระยะที่ 2 จำนวนที่เหลืออีก 30 คัน ส่งมอบภายใน 915 วัน นับจากวันลงนามฯ หรือ ภายในเดือนกุมภาพันธ์ 2566 “รฟท. มั่นใจว่าโครงการจัดหารถจักรดีเซลไฟฟ้าดังกล่าว จะเข้ามาช่วยเพิ่มประสิทธิภาพการให้บริการแก่พี่น้องประชาชนได้เป็นอย่างดี เพราะถือเป็นรถจักรที่มีความทันสมัย มีสมรรถนะการใช้งานที่ดีกว่าเดิม ซึ่งช่วยให้ทั้งการขนส่งสินค้าและผู้โดยสารมีความรวดเร็ว ปลอดภัย รวมถึงช่วยสร้างโอกาสในการหารายได้ของ รฟท. ตลอดจนเสริมศักยภาพการขนส่งทางรางให้กับประเทศไทยได้อย่างเป็นอย่างดี”
สำหรับจุดเด่นของรถจักรดีเซลไฟฟ้าดังกล่าว ได้ถูกออกแบบและผลิตด้วยเทคโนโลยีทันสมัย มีสมรรถนะในการลากจูงขบวนรถโดยสารได้ความเร็วสูงสุด 120 กิโลเมตรต่อชั่วโมง และลากจูงขบวนรถสินค้าที่ความเร็วสูงสุด 70 กิโลเมตรต่อชั่วโมง นอกจากนี้ มีการติดตั้งระบบห้ามล้ออัตโนมัติ (Automatic Train Protection - ATP) รองรับกับมาตรฐาน ETCS level 1 : (European Train Control System: ETCS) รวมถึง มีเครื่องยนต์รถจักร ผลิตจากประเทศเยอรมนี ซึ่งมีค่ามาตรฐานในการปล่อยควันไอเสียต่ำตามมาตรฐานเป็นมิตรกับสิ่งแวดล้อม ตลอดจนได้ติดตั้งระบบกล้อง CCTV เพื่อบันทึกเหตุการณ์ด้านหน้ารถจักรและเครื่องพ่วงเพื่อยกระดับความปลอดภัยในการเดินรถอีกด้วย
วันพุธที่ 20 กรกฎาคม 2565
ธ.ก.ส. จัดตลาดนัดของดีวิถีชุมชน ประจำเดือนกรกฎาคม 2565
ธ.ก.ส. รวบรวมสินค้าเกษตรและผลิตภัณฑ์ชุมชนจากเกษตรกรลูกค้า กว่า 60 ร้านค้าจัดตลาดนัดของดีวิถีชุมชน ประจำเดือนกรกฎาคม 2565 วันที่ 20 - 22 กรกฎาคมนี้ ณ บริเวณด้านหน้า ธ.ก.ส. สำนักงานใหญ่ กรุงเทพมหานคร
ธ.ก.ส. รวบรวมสินค้าเกษตรและผลิตภัณฑ์ชุมชนจากเกษตรกรลูกค้า กว่า 60 ร้านค้าจัดตลาดนัดของดีวิถีชุมชน ประจำเดือนกรกฎาคม 2565 เพิ่มช่องทางการจำหน่ายสินค้า สร้างอาชีพ สร้างรายได้ แก่เกษตรกรลูกค้า วิสาหกิจชุมชนและผู้ประกอบการ SMEs เกษตร วันที่ 20 - 22 กรกฎาคมนี้ ณ บริเวณด้านหน้า ธ.ก.ส. สำนักงานใหญ่ กรุงเทพมหานคร
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.จัดงาน “ตลาดนัดของดีวิถีชุมชน ประจำเดือนกรกฎาคม 2565” ตั้งแต่วันที่ 20 - 22 กรกฎาคม 2565 ณ บริเวณด้านหน้า ธ.ก.ส. สำนักงานใหญ่ บางเขน เพื่อให้เกษตรกรลูกค้า วิสาหกิจชุมชน และผู้ประกอบการ SMEs เกษตร ได้มีสถานที่และช่องทางในการจัดจำหน่ายสินค้า อันเป็นการเพิ่มโอกาสในการสร้างอาชีพ สร้างรายได้ โดยในครั้งนี้มีบูธจำหน่ายสินค้ากว่า 60 ร้านค้า เช่น ลำไยคัดพิเศษจากจังหวัดลำพูน ผลไม้ตามฤดูกาล เช่น เงาะ ลำไย ทุเรียนจากอำเภอเขาค้อ จังหวัดเพชรบูรณ์ ผักผลไม้ พื้นถิ่นจากภาคใต้ กาแฟสดจากดอยแม่แจ๋ม จังหวัดลำปาง ดอยแม่สลอง จังหวัดเชียงราย มะพร้าวน้ำหอมคัดพิเศษจากอำเภอบ้านแพ้ว จังหวัดสมุทรสาคร อาหารโบราณเมี่ยงคำ กระยาสารท อาหารทะเลแปรรูป เมนูปลาส้ม ปลาร้า ทองม้วนน้ำตาลโตนด และเมนูโจ๊กปลาแดดเดียว และหมูอบโอ่งสูตรฮ่องเต้ จังหวัดสุโขทัย เป็นต้น ในโอกาสนี้ ธ.ก.ส. ขอเชิญชวนพี่น้องประชาชนมาร่วมชิม ชม ช้อป สินค้าจากผู้ผลิตสู่ผู้บริโภคโดยตรง ในงานตลาดนัดของดีวิถีชุมชน ประจำเดือนกรกฎาคม 2565 เพื่อสร้างรายได้ สร้างอาชีพและเป็นกำลังใจให้แก่เกษตรกร วิสาหกิจชุมชน และผู้ประกอบการ SMEs เกษตร ในการผลิตสินค้าคุณภาพเพื่อกระตุ้นระบบเศรษฐกิจฐานรากและประเทศต่อไป
วันจันทร์ที่ 15 สิงหาคม 2565
นายพิศักดิ์ จิตวิริยะวศิน รองปลัดกระทรวงคมนาคม เข้าร่วมพิธีเปิดการประชุม Ministerial Transport Conference for Landlocked Developing Countries
ในวันที่ 15 สิงหาคม 2565 ณ ห้องประชุมกระทรวงคมนาคม
นายพิศักดิ์ จิตวิริยะวศิน รองปลัดกระทรวงคมนาคม หัวหน้ากลุ่มภารกิจการพัฒนาโครงสร้างพื้นฐานด้านทางหลวง เป็นผู้แทนประเทศไทยเข้าร่วมพิธีเปิดการประชุม Ministerial Transport Conference for Landlocked Developing Countries ผ่านระบบการประชุมทางไกล ร่วมกับผู้แทนจากสำนักงานนโยบายและแผนการขนส่งและจราจร และผู้แทนจากกองการต่างประเทศ สำนักงานปลัดกระทรวงคมนาคม ในวันที่ 15 สิงหาคม 2565 ณ ห้องประชุมกระทรวงคมนาคม
การประชุม Ministerial Transport Conference for Landlocked Developing Countries มีวัตถุประสงค์เพื่อทบทวนความคืบหน้าด้านการขนส่งที่ยั่งยืนและเป้าหมายการพัฒนาอย่างยั่งยืนที่เกี่ยวข้อง พร้อมหารือเกี่ยวกับผลกระทบของการแพร่ระบาดของโรคติดเชื้อไวรัส COVID-19 และความท้าทายต่าง ๆ การทบทวนบทบาทที่สำคัญของการขนส่งในการฟื้นฟูภายหลังการแพร่ระบาดโรคติดเชื้อไวรัส COVID-19 รวมถึงการแก้ไขและปรับตัวจากการเปลี่ยนแปลงของสภาพภูมิอากาศ การแลกเปลี่ยนความรู้ ประสบการณ์ นวัตกรรมสำหรับการจัดสรรงบประมาณด้านโครงสร้างพื้นฐาน และการหารือเพื่อกำหนดข้อแนะนำและโอกาสสำหรับเสริมสร้างการพัฒนาและบำรุงรักษาโครงสร้างพื้นฐานด้านการขนส่งในกลุ่ม LLDCs การยกระดับความร่วมมือระหว่างประเทศด้านการขนส่ง และเสริมสร้างความแข็งแกร่งในการสร้างความร่วมมือด้านการเชื่อมโยงด้านการขนส่งเพื่อประโยชน์ของกลุ่มประเทศ LLDCs โดยจัดขึ้นระหว่างวันที่ 15 - 16 สิงหาคม 2565 ผ่านรูปแบบการประชุมแบบผสมผสาน ณ กรุงอาซาบัต เติร์กเมนิสถาน และผ่านระบบการประชุมทางไกล
สำหรับพิธีเปิดการประชุม Ministerial Transport Conference for Landlocked Developing Countries ได้มีการกล่าวถ้อยแถลงของนาย Sedar Berdimuhamedov ประธานาธิบดีเติร์กเมนิสถาน การนำเสนอถ้อยแถลงจากนาย Antonio Guterres เลขาธิการสหประชาชาติ และการกล่าวถ้อยแถลงจากผู้บริหารระดับสูงขององค์การสหประชาชาติและองค์ระหว่างประเทต่าง ๆ ที่เกี่ยวข้องภายใต้หัวข้อ การเสริมสร้างการเชื่อมโยงด้านการขนส่งสำหรับการฟื้นฟูที่ยั่งยืนของกลุ่มประเทศกำลังพัฒนาที่ไม่มีทางออกสู่ทะเล (Landlocked Developing Countries: LLDCs) จากสถานการณ์การแพร่ระบาดของโรคติดเชื้อไวรัส COVID-19 โดยมีรัฐมนตรีด้านการขนส่งจากกลุ่มประเทศ LLDCs จำนวน 32 ประเทศ กลุ่มประเทศทางผ่าน (transit countries) และประเทศผู้บริจาค ผู้แทนจากองค์การสหประชาชาติและองค์การระหว่างประเทศที่เกี่ยวข้อง สถานบันทางการเงิน ภาคเอกชน ภาควิชาการ และภาคส่วนต่าง ๆ ที่เกี่ยวข้องเข้าร่วมประชุมด้วย
วันพุธที่ 8 กันยายน 2564
กบข. มองเศรษฐกิจจีนชะลอตัวระยะสั้น มั่นใจระยะยาวยังคงแข็งแกร่ง
กบข. มองเศรษฐกิจจีนชะลอตัวระยะสั้นจากผลกระทบโควิดและมาตรการภาครัฐ มั่นใจแข็งแกร่งในระยะยาวจากการปรับโครงสร้างเศรษฐกิจเพื่อความยั่งยืน
ดร.ศรีกัญญา ยาทิพย์ เลขาธิการคณะกรรมการกองทุนบำเหน็จบำนาญข้าราชการ (กบข.) เปิดเผยว่า การขยายตัวทางเศรษฐกิจของจีนเริ่มส่งสัญญาณชะลอตัวต่อเนื่อง ซึ่งเป็นการสะท้อนจากผลกระทบของ หลายสาเหตุสำคัญ ได้แก่ 1) มาตรการล็อกดาวน์ครั้งใหม่ ภายหลังจากพบการแพร่ระบาดของเชื้อไวรัสโควิด-19 สายพันธุ์เดลต้าในประเทศ 2) การบริโภคภาคเอกชนและครัวเรือนแข็งแกร่งน้อยกว่าหลายปีก่อนหน้า โดยเฉพาะแนวโน้มเศรษฐกิจหลังจากเกิดความกังวล China hard landing ในปี 2558 3) นโยบายลดปริมาณหนี้ (Deleveraging) และ 4) การจัดระเบียบและนโยบายการควบคุมของภาครัฐ (Regulatory Crackdown) ต่อบริษัทเทคโนโลยีขนาดใหญ่ในหลายภาคอุตสาหกรรม อาทิ ธุรกิจการเงิน ธุรกิจ e-commerce ธุรกิจการศึกษา และธุรกิจเกมออนไลน์ เป็นต้น
อย่างไรก็ตาม ธนาคารกลางจีน (PBoC) เริ่มผ่อนคลายนโยบายการเงินอีกครั้ง เพื่อเสริมสภาพคล่องในระบบเศรษฐกิจ โดยปรับลดอัตราส่วนสำรองขั้นต่ำในการดำรงสินทรัพย์สภาพคล่องของธนาคาร (Reserve Requirement Ratio หรือ RRR) ลง 0.5% ส่งผลให้มีเม็ดเงินอัดฉีดเข้าสู่ระบบการเงินประมาณ 1 ล้านล้านหยวน หรือประมาณ 150,000 ล้านดอลลาร์สหรัฐฯ ซึ่งเป็นการรับมือต่อภาวะเศรษฐกิจที่ชะลอตัวลงได้อย่างทันท่วงที ในขณะที่สถานการณ์ผู้ติดเชื้อโควิด-19 ในจีนเริ่มปรับลดลงอย่างมีนัยสำคัญ ทำให้คาดว่ารัฐบาลจีนอาจจะทยอยปรับลดความเข้มงวดมาตรการล็อกดาวน์ในระยะถัดไป รวมทั้งคาดว่ารัฐบาลจีนอาจจะออกมาตรการทางการคลังระยะยาว เช่น โครงสร้างพื้นฐาน เพิ่มเติม รวมถึงอาจปรับลดอัตราดอกเบี้ยนโยบาย (Medium-Term Lending Facility : MLF) ตามด้วยอัตราดอกเบี้ยเงินกู้ (Loan Prime Rate : LPR) ทั้งอายุระยะสั้นและกลาง เพื่อให้สอดคล้องกับการปรับลด RRR ในลำดับถัดไป
สำหรับมุมมองการลงทุน กบข. มองว่า เศรษฐกิจจีนชะลอตัวในระยะสั้น แต่ระยะยาวยังคงเติบโตแข็งแกร่งจากนโยบายของภาครัฐที่มุ่งสร้างความเติบโตทางเศรษฐกิจอย่างยั่งยืน โดยมีการลดความเสี่ยงด้านสินเชื่อในระดับมหภาคให้อยู่ในระดับที่ยั่งยืน ลดการผูกขาดในการทำธุรกิจของบริษัทรายใหญ่ เพิ่มการแข่งขันอย่างเป็นธรรม ลดความไม่เท่าเทียม เพิ่มความเข้มงวดต่อความปลอดภัยของข้อมูลผู้บริโภค ตลอดจนเพิ่มการเติบโตอย่างมีส่วนร่วม (Inclusive Growth) และ มีความมั่นคงร่วมกัน (Common Prosperity)
วันจันทร์ที่ 25 ตุลาคม 2564
ก.แรงงาน เตือนนายจ้าง/สถานประกอบการ ไม่ใช้แรงงานต่างด้าวผิดกฎหมาย  ย้ำมีโทษทั้งนายจ้างและลูกจ้าง
นายไพโรจน์ โชติกเสถียร อธิบดีกรมการจัดหางาน เปิดเผยว่า จากความห่วงใยของพล.อ. ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงานในเรื่องสถานการณ์การแพร่ระบาดโรคโควิด -19
ว่าจะกลับมาปะทุอีกครั้ง หลังพบกลุ่มคนต่างด้าวหลบหนีเข้าประเทศไทยทางพรมแดนธรรมชาติ เพื่อลักลอบเดินทางไปทำงานยังกรุงเทพมหานคร และจังหวัดปริมณฑล ที่มีประชาชนอยู่อย่างหนาแน่น ซึ่งสุ่มเสี่ยงต่อการแพร่ระบาดโรคโควิด-19 จากภายนอกประเทศ นายสุชาติ ชมกลิ่น รัฐมนตรีว่าการกระทรวงแรงงาน จึงมอบหมายกรมการจัดหางานตรวจสอบและลงพื้นที่ทำงานร่วมกับหน่วยงานที่เกี่ยวข้อง เพื่อป้องกันเหตุดังกล่าว และย้ำเตือนนายจ้างสถานประกอบการว่าการใช้แรงงานต่างด้าวที่เข้าเมืองอย่างไม่ถูกต้องมีความผิดตามกฎหมายทั้งนายจ้างและลูกจ้างชาวต่างด้าว
“ทั้งนี้ หากตรวจสอบพบการฝ่าฝืนกฎหมาย นายจ้างที่จ้างคนต่างด้าวโดยไม่มีใบอนุญาตทำงาน หรือให้คนต่างด้าวทำงานนอกเหนือจากที่มีสิทธิจะทำได้ มีโทษปรับตั้งแต่ 10,000-100,000 บาทต่อคนต่างด้าวที่จ้างหนึ่งคน หากกระทำผิดซ้ำต้องมีโทษจำคุกไม่เกิน 1 ปี หรือปรับตั้งแต่ 50,000 – 200,000 บาท หรือทั้งจำทั้งปรับ และห้ามจ้างคนต่างด้าวทำงานเป็นเวลา 3 ปี และคนต่างด้าวที่ทำงานโดยไม่มีใบอนุญาตทำงานหรือทำงานนอกเหนือจากที่มีสิทธิจะทำได้ จะมีโทษปรับตั้งแต่ 5,000 – 50,000 บาท และถูกผลักดันส่งกลับ โดยตั้งแต่วันที่ 1 ตุลาคม 2563 -30 กันยายน 2564 กรมการจัดหางานมีการตรวจสอบนายจ้าง/สถานประกอบการที่ใช้แรงงานต่างด้าว จำนวน 42,555 ราย ดำเนินคดี 1,047 ราย ตรวจสอบคนต่างด้าว จำนวน 585,828 ราย ดำเนินคดี 1,437 ราย รวมค่าปรับเป็นเงิน 5,447,250 บาท ซึ่งขอฝากคำเตือนถึงนายจ้างว่าแรงงานต่างด้าวกลุ่มที่หลบหนีเข้าเมืองนั้น ไม่ได้รับการตวจคัดกรองเชื้อโควิด-19 ก่อนเดินทางเข้าประเทศไทยจากเจ้าหน้าที่ ทำให้ตัวนายจ้าง/สถานประกอบการ และชุมชน มีความสุ่มเสี่ยงที่จะรับเชื้อและเกิดเป็นคลัสเตอร์การแพร่ระบาดโรคโควิด-19 ได้ ซึ่งอาจส่งผลกระทบต่อกิจการของนายจ้างเอง ชุมชน หรือลุกลามเกิดความเสียหายในระดับประเทศ” อธิบดีกรมการจัดหางาน กล่าว
วันพฤหัสบดีที่ 23 ธันวาคม 2564
รองปลัดฯ วรวรรณ ร่วมปลูกต้นไม้ ปรับปรุงภูมิทัศน์กระทรวงอุตสาหกรรม
นางวรวรรณ ชิตอรุณ รองปลัดกระทรวงอุตสาหกรรม ร่วมปลูกต้นไม้บริเวณลานองค์พระนารายณ์ เพื่อปรับปรุงภูมิทัศน์ให้มีความสะอาด สวยงาม ต้อนรับเทศกาลปีใหม่ พ.ศ. 2564
รองปลัดฯ วรวรรณ ร่วมปลูกต้นไม้ ปรับปรุงภูมิทัศน์กระทรวงอุตสาหกรรม
วันนี้ (23 ธันวาคม 2564) นางวรวรรณ ชิตอรุณ รองปลัดกระทรวงอุตสาหกรรม นายนฤบดินทร์ วุฒิวรรณ ผู้อำนวยการกองยุทธศาสตร์และแผนงาน นายวีระวัฒน์ ศรีสม ผู้อำนวยการศูนย์เทคโนโลยีสารสนเทศและการสื่อสาร นางรวีวรรณ อุตรนคร ผู้อำนวยการกองกลาง นางสาวสุนีย์ โสภณ ผู้อำนวยการกองบริหารทรัพยากรบุคคล และข้าราชการ พนักงาน สำนักงานปลัดกระทรวงอุตสาหกรรม ร่วมกันปลูกต้นไม้บริเวณลานองค์พระนารายณ์ เพื่อปรับปรุงภูมิทัศน์ให้มีความสะอาด สวยงาม ต้อนรับเทศกาลปีใหม่ พ.ศ. 2564
วันพุธที่ 9 กุมภาพันธ์ 2565
ความคืบหน้าการใช้สิทธิโครงการคนละครึ่ง ระยะที่ 4
ความคืบหน้าโครงการคนละครึ่ง ระยะที่ 4 โดยจากข้อมูลสะสม ณ วันที่ 7 กุมภาพันธ์ 2565 ณ เวลา 23.00 น. พบว่า มีผู้ใช้สิทธิจำนวน 20.40 ล้านราย มียอดการใช้จ่ายรวม 14,027.6 ล้านบาท
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าโครงการคนละครึ่ง ระยะที่ 4 (โครงการฯ ระยะที่ 4) โดยจากข้อมูลสะสม ณ วันที่ 7 กุมภาพันธ์ 2565 ณ เวลา 23.00 น. พบว่า มีผู้ใช้สิทธิจำนวน 20.40 ล้านราย มียอดการใช้จ่ายรวม 14,027.6 ล้านบาท แบ่งเป็นเงินที่ประชาชนจ่าย 7,102.8 ล้านบาท และรัฐร่วมจ่าย 6,924.8 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 5,201.1 ล้านบาท ร้านธงฟ้า 2,743.7 ล้านบาท ร้าน OTOP 675.8 ล้านบาท ร้านค้าทั่วไป 5,144.5 ล้านบาท ร้านบริการ 243.5 ล้านบาท และกิจการขนส่งสาธารณะ 19 ล้านบาท ทั้งนี้ มีประชาชนที่กดยืนยันสิทธิเข้าร่วมโครงการฯ ระยะที่ 4 แล้ว จำนวน 24.51 ล้านราย จากจำนวนผู้ใช้จ่ายโครงการคนละครึ่งระยะที่ 3 จำนวน 26.35 ล้านราย และมีผู้ประกอบการเข้าร่วมโครงการฯ ระยะที่ 4 แล้วจำนวน 1.33 ล้านราย โดยเป็นผู้ประกอบการรายใหม่ 166 ราย
ประชาชนสามารถใช้จ่ายในโครงการฯ ระยะที่ 4 ได้ตั้งแต่วันนี้จนถึงวันที่ 30 เมษายน 2565 ทั้งนี้ สำหรับประชาชนที่เข้าร่วมโครงการคนละครึ่ง ระยะที่ 3 สามารถกดยืนยันสิทธิเข้าร่วมโครงการฯ ระยะที่ 4 ผ่านแอปพลิเคชัน “เป๋าตัง” อย่างต่อเนื่อง และประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 ขอให้เตรียมรอลงทะเบียนเข้าร่วมโครงการฯ ระยะที่ 4 ผ่านแอปพลิเคชัน“เป๋าตัง” หรือ ผ่านเว็บไซต์ www.คนละครึ่ง.com ได้ตั้งแต่วันที่ 10 กุมภาพันธ์ 2565
ทั้งนี้ โฆษกกระทรวงการคลังได้เน้นย้ำให้ประชาชนและผู้ประกอบการปฏิบัติตามหลักเกณฑ์เงื่อนไขของโครงการฯ ระยะที่ 4 และอย่าหลงเชื่อการเชิญชวนตามโฆษณาผ่านช่องทางต่าง ๆ ของผู้ไม่หวังดีที่เสนอจะช่วยหาประโยชน์จากโครงการ โดยไม่ได้ทำการซื้อขายสินค้าหรือบริการจริงอย่างเด็ดขาดเพราะอาจตกเป็นเหยื่อในการสนับสนุนให้เกิดการกระทำความผิด เนื่องจากภาครัฐมีระบบการติดตามตรวจสอบพฤติกรรมหรือธุรกรรมที่ผิดปกติอย่างต่อเนื่อง ซึ่งหากพบการกระทำความผิดจะไม่สามารถเข้าร่วมโครงการฯ ได้อีก และมีโทษตามกฎหมายที่เกี่ยวข้องด้วย
สำนักงานเศรษฐกิจการคลัง
โทร. 08-5842-7102 , 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 , 08-5842-7109 (เวลาทำการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จำกัด (มหาชน) โทร. 02-111-1122 (ตลอด 24 ชั่วโมง)
วันศุกร์ที่ 17 กันยายน 2564
ดีอีเอส MOU ร่วม พม. พร้อม 28 หน่วยงาน บูรณาการงานป้องกันและแก้ไขปัญหาความรุนแรงต่อเด็ก สตรี และบุคคลในครอบครัว
ดีอีเอส MOU ร่วม พม. พร้อม 28 หน่วยงาน บูรณาการงานป้องกันและแก้ไขปัญหาความรุนแรงต่อเด็ก สตรี และบุคคลในครอบครัว
เมื่อวันที่ 17 กันยายน 2564 นางสาวสุกันยาณี ยะวิญชาญ ผู้ตรวจราชการกระทรวง ฯ ร่วมพิธีลงนามบันทึกข้อตกลงความร่วมมือการดำเนินงานป้องกันและแก้ไขปัญหาความรุนแรงต่อเด็ก สตรี และบุคคลในครอบครัว ผ่านสื่ออิเล็กทรอนิกส์ ณ ห้องประชุม MDES2 ชั้น 9 กระทรวงดิจิทัลเพื่อเศรษฐกิจและสังคม ทั้งนี้เป็นไปตามที่ กระทรวงการพัฒนาสังคมและความมั่นคงของมนุษย์ (พม.) ร่วมกับหน่วยงานที่เกี่ยวข้อง 28 หน่วยงาน จัดทำบันทึกข้อตกลงความร่วมมือดังกล่าว เพื่อขับเคลื่อนการดำเนินงานร่วมกับภาคีเครือข่ายที่มุ่งเน้นการทำงานแบบมีส่วนร่วมและบูรณาการ รวมทั้งขยายการดำเนินงานด้านความรุนแรงให้ครอบคลุมการช่วยเหลือ และคุ้มครองสิทธิไปยังกลุ่มเป้าหมายอื่นๆ ให้มากยิ่งขึ้น
*********************
วันศุกร์ที่ 12 สิงหาคม 2565
นายกรัฐมนตรีและภริยา เป็นประธานพิธีทำบุญตักบาตรถวายพระราชกุศล เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง
นายกรัฐมนตรีและภริยา เป็นประธานพิธีทำบุญตักบาตรถวายพระราชกุศล เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง
นายธนกร วังบุญคงชนะ โฆษกประจำสำนักนายกรัฐมนตรีเผยว่า วันนี้ (12 สิงหาคม 2565) เวลา 07.30 น. ณ ท้องสนามหลวง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นางนราพร จันทร์โอชา ภริยา เป็นประธานในพิธีทำบุญตักบาตรถวายพระราชกุศล เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง โดยมีคณะองคมนตรีและภริยา ประธานรัฐสภา ประธานศาลฎีกา ประธานวุฒิสภา ประธานองค์กรอิสระและคู่สมรส รองนายกรัฐมนตรีและภริยา หน่วยราชการในพระองค์ คณะรัฐมนตรีและคู่สมรส เลขาธิการนายกรัฐมนตรี ผู้ว่าราชการกรุงเทพมหานคร ผู้บัญชาการทหารและตำรวจ และภริยา หัวหน้าส่วนราชการระดับปลัดกระทรวงหรือเทียบเท่า ปลัดกรุงเทพมหานคร ร่วมพิธีทำบุญตักบาตร
เมื่อนายกรัฐมนตรีและภริยาเดินทางถึงและเข้าประจำที่นั่งในปะรำพิธี พระสงฆ์ในพิธีเจริญพระพุทธมนต์ จำนวน 10 รูป ขึ้นนั่งอาสน์สงฆ์ นายกรัฐมนตรีจุดธูปเทียนบูชาพระรัตนตรัย ถวายธูปเทียนแพ (เปิดกรวยกระทงดอกไม้) หน้าพระฉายาลักษณ์สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง เจ้าหน้าที่อาราธนาศีล พระสงฆ์ให้ศีล เจ้าหน้าที่ปฏิบัติพิธีสงฆ์อาราธนาพระปริตร พระสงฆ์เจริญพระพุทธมนต์ จากนั้น นายกรัฐมนตรีและภริยา ประธานรัฐสภา ประธานศาลฎีกา ประธานวุฒิสภา และประธานองค์กรอิสระ ถวายผ้าไตรและเครื่องไทยธรรม พระสงฆ์อนุโมทนา ถวายอดิเรก นายกรัฐมนตรีกรวดน้ำ กราบนมัสการพระรัตนตรัยหน้าโต๊ะหมู่บูชา และถวายความเคารพหน้าพระฉายาลักษณ์สมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง
จากนั้น นายกรัฐมนตรีและภริยา ผู้ร่วมพิธี ร่วมตักบาตร สมเด็จพระราชาคณะ และพระราชาคณะ จำนวน 10 รูป และพระสงฆ์จากโครงการบรรพชาอุปสมบทเฉลิมพระเกียรติฯ จำนวน 91 รูป เดินรับบิณฑบาต เป็นอันเสร็จพิธี
.......................
วันอาทิตย์ที่ 24 กรกฎาคม 2565
ดีอีเอส พบข่าวปลอมเชื่อมโยงกลโกงออนไลน์คนสนใจมาก
ดีอีเอส พบข่าวปลอมเชื่อมโยงกลโกงออนไลน์คนสนใจมาก
ดีอีเอสพบข่าวปลอมที่เชื่อมโยงกับกลโกงออนไลน์ยอดฮิตทั้งสินเชื่อ-เงินกู้เถื่อนปลอมไลน์หลอกยืมเงินแก๊งคอลเซ็นเตอร์แอบอ้างเป็นไปรษณีย์ไทยยกขบวนติด10อันดับคนสนใจสูงสุดประจำสัปดาห์
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าจากผลการมอนิเตอร์และรับแจ้งข่าวปลอมประจำสัปดาห์ระหว่างวันที่ 15-21ก.ค.65โดยศูนย์ต่อต้านข่าวปลอมพบการเพิ่มขึ้นของข่าวปลอมที่แอบอ้างชื่อกรมพัฒนาธุรกิจการค้าให้ใบอนุญาตกับบุคคลหรือนิติบุคคลเพื่อดำเนินธุรกิจเงินกู้นอกระบบ-สินเชื่อ/เงินกู้ออนไลน์รวมทั้งมีข่าวปลอมที่สอดคล้องกับสถานการณ์กลโกงออนไลน์ยอดนิยมอย่างเช่นการปลอมไลน์หลอกยืมเงินแก๊งคอลเซ็นเตอร์แอบอ้างเรื่องพัสดุตกค้างเป็นต้นโดยข่าวปลอมในกลุ่มนี้ได้รับความสนใจอย่างมากจากประชาชนที่รับข่าวสารผ่านออนไลน์/โซเชียล
โดยข่าวปลอมที่มีคนสนใจสูงสุด10อันดับแรกมีดังนี้1.กรมพัฒนาธุรกิจการค้าอนุญาตใบทะเบียนพาณิชย์นางสาวอัญทริกาดำเนินโฉมประกอบธุรกิจเงินกู้นอกระบบแบบออนไลน์2.ไปรษณีย์ไทยโทรแจ้งประชาชนว่ามีพัสดุตกค้าง3.ไลน์ขอยืมเงินจากบุคคลมีชื่อเสียงและเจ้าหน้าที่ระดับสูงของภาครัฐ4.กรมสรรพากรกำหนดให้พระทุกรูปต้องเสียภาษีผ่านบัญชีกลางของวัด5.ธอส.โทรสอบถามเลขบัญชีเพื่อโอนเงินให้2,000บาท
6. PTT Stationจำหน่ายบัตรเติมน้ำมันราคาพิเศษ890บาท7.กรุงไทยปล่อยสินเชื่อใจปล้ำให้ยืม100,000บาทผ่อนเดือนละ300บาทผ่านไลน์@095vlabw 8.ประชาชนที่ไม่ฉีดวัคซีนเข็ม3ไม่สามารถพบแพทย์ได้9.ต้นมะแว้งนกช่วยรักษามะเร็งปากมดลูกและ10.ธนบัตรรูปแบบใหม่เป็นแบงค์ปลอมใช้ชำระหนี้ตามกฎหมายไม่ได้ตามลำดับ
สำหรับภาพรวมสัปดาห์ล่าสุดนี้มีข้อความที่เข้ามาทั้งสิ้น11,864,545ข้อความจากการคัดกรองมีข้อความที่ต้องดำเนินการตรวจสอบ(Verify)จำนวน350 ข้อความรวมเรื่องที่ต้องดำเนินการตรวจสอบ185เรื่องโดยเป็นข่าวเกี่ยวกับโควิด31เรื่อง
“แนะนำให้ประชาชนรอบคอบในการรับข้อมูลข่าวสารผ่านโซเชียลตรวจสอบให้รอบด้านเลือกเชื่อเลือกแชร์โดยสามารถติดตามและแจ้งเบาะแสข่าวปลอมมาที่ศูนย์ต่อต้านข่าวปลอมผ่านไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
*******************
วันอังคารที่ 28 ธันวาคม 2564
กรมทางหลวงชวนแวะจุดเช็คอินใหม่ “ปิ้งงู ปิ๊งรัก” ❤ จังหวัดสกลนคร
พร้อมสิ่งอำนวยความสะดวกแก่ประชาชนแบบครบครัน
กรมทางหลวง (ทล.) โดยแขวงทางหลวงสกลนครที่ 1 เปิดจุดบริการประชาชนบริเวณช่วงโค้งปิ้งงู ณ สำนักงานหมวดทางหลวงคำหอม ทางหลวงหมายเลข 213 สายสกลนคร - กาฬสินธุ์ ตอนสร้างค้อ - สกลนครกม. ที่ 155+600 พื้นที่ ตำบลห้วยยาง อำเภอเมือง จังหวัดสกลนคร เพื่อรองรับการเดินทางของประชาชนในช่วงวันหยุดยาว เน้นความสวยงามและปลอดภัย ตามนโยบาย “คมนาคมสีสัน สร้างสรรค์ประเทศไทย” ของนายศักดิ์สยาม ชิดชอบ รัฐมนตรีว่าการกระทรวงคมนาคม
ทล. ได้พิจารณาพื้นที่ที่เหมาะสมบริเวณช่วงโค้งปิ้งงู ให้เป็นจุดบริการประชาชนและจุดเช็กอินแห่งใหม่ชื่อว่า “ปิ้งงู ปิ๊งรัก” พบว่า ในช่วงวันที่ 21 ตุลาคม 2564 จนปัจจุบัน มีประชาชนใช้บริการจำนวนเฉลี่ยมากกว่า 100 คนต่อวัน ซึ่งส่วนใหญ่คือ ผู้ที่แวะถ่ายรูปชมวิวบรรยากาศบริเวณโค้งปิ้งงูรอบเมืองสกลนคร
ซึ่งจุดบริการนี้มีลานจอดรถรองรับได้ 30 คัน มีห้องน้ำบริการฟรี และห่างออกไปอีก 200 เมตร จะมีน้ำตกคำหอมซึ่งถือเป็นหนึ่งในสถานที่ท่องเที่ยวยอดนิยมของจังหวัดที่ประชาชนสามารถเดินทางท่องเที่ยวได้ด้วย นอกจากนี้ แขวงทางหลวงสกลนครที่ 1 ได้ปรับปรุงภูมิทัศน์บริเวณโดยรอบจุดบริการอย่างเต็มรูปแบบ เพิ่มความน่าสนใจให้บริเวณโค้งปิ้งงู
นอกจากนั้นแล้วแขวงทางหลวงสกลนครที่ 1 ยังจัดให้มีร้านค้าสวัสดิการของแขวงฯ ซึ่ง
มีการจำหน่ายเครื่องดื่ม อาหาร เพื่อให้ประชาชนสามารถนั่งจิบกาแฟ ดื่มน้ำ แวะถ่ายรูปได้ ตลอดจนจำหน่ายของฝาก ของที่ระลึก สินค้าโอทอปของท้องถิ่นด้วย ซึ่งการดำเนินการทั้งหมดจะมีตลอดทั้งเดือน ธันวาคม 2564 จนถึงเทศกาลปีใหม่ เพื่ออำนวยความสะดวกให้ประชาชนในการเดินทางช่วงเทศกาลวันหยุดยาวเทศกาลปีใหม่ พ.ศ. 2565 โดยเฉพาะในพื้นที่ 3 จังหวัดภาคตะวันอออกเฉียงเหนือตอนบน ได้แก่ จังหวัดสกลนคร นครพนม และ บึงกาฬ ทั้งนี้ในอนาคต ทล. มีแผนพัฒนาพื้นที่บริเวณโค้งปิ้งงูดังกล่าว ให้เป็นลานกางเต็นท์ให้บริการนักท่องเที่ยวฟรีด้วย เพื่อให้ประชาชนได้สัมผัสอากาศหนาวเย็นในช่วงหน้าหนาว คล้ายกับหมวดทางหลวงเขาค้อ ตั้งอยู่บนทางหลวงหมายเลข 2196 ช่วงนางั่ว - ทุ่งสมอ บริเวณ กม. ที่ 23+600 (พระตำหนักเขาค้อ) จังหวัดเพชรบูรณ์เพื่ออำนวยความสะดวกในการท่องเที่ยวต่อไป
นอกจากนี้ ทล. ได้จัดเจ้าหน้าที่ตรวจสอบเส้นทางที่อยู่ในความรับผิดชอบของแขวงฯ ระยะทางกว่า 600 กิโลเมตร อย่างสม่ำเสมอ เพื่อปรับปรุงซ่อมแซมบริเวณที่มีการชำรุด ติดตั้งป้ายจราจร ป้ายเตือนต่าง ๆ
ตีเส้นจราจรให้มีความเด่นชัด ทาสีเสาหลักนำทาง และตัดหญ้าบริเวณสองข้างทาง หรือเกาะกลางถนน ตรวจสอบไฟส่องสว่าง เพิ่มการมองเห็นและทัศนวิสัยในการขับขี่ให้สะดวก ปลอดภัย และลดอุบัติเหตุ รองรับการเดินทางและอำนวยความสะดวกผู้ใช้ทางช่วงหน้าหนาว และช่วงเปิดประเทศตามนโยบายของรัฐบาล เพื่อกระตุ้นการท่องเที่ยวและเศรษฐกิจภายในประเทศ เป็นอีกหนึ่งทางเลือกของประชาชนที่มาท่องเที่ยวเพื่อสัมผัสกับอากาศที่หนาวเย็น รวมทั้งเดินทางไปยังสถานที่ท่องเที่ยวยอดนิยมของจังหวัด เช่น สักการะหลวงปู่มั่น พญาเต่างอย และ วัดถ้ำผาแด่น เป็นต้น
ทล. ขอความร่วมมือนักท่องเที่ยวเดินทางอย่างปลอดภัยและใส่ใจสิ่งแวดล้อม โปรดขับรถ
ด้วยความระมัดระวัง ปฏิบัติตามป้ายเตือน ป้ายแนะนำ เพื่อความปลอดภัยในการเดินทาง และปฏิบัติตามมาตรฐานสาธารณสุขภายใต้วิถีชีวิตรูปแบบใหม่ “ท่องเที่ยวสุขใจ ห่างไกลโควิด-19” สวมหน้ากาก ล้างมือ รักษาระยะห่าง ลงทะเบียนไทยชนะ เข้า - ออก หากประชาชนต้องการสอบถามข้อมูลรายละเอียดเพิ่มเติมสามารถติดต่อได้ที่สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
วันจันทร์ที่ 27 มิถุนายน 2565
“สาธิต” ชูอาหารพื้นบ้านเป็นยาตามวิถีธรรมชาติ เดินหน้า โครงการ “อาหารเป็นยา” จ.น่าน
รัฐมนตรีช่วยว่าการกระทรวงสาธารณสุข ชูอาหารพื้นบ้านใช้เป็นยารักษาแบบวิถีธรรมชาติ พร้อมเดินหน้าโครงการ “อาหารเป็นยา” จ.น่าน สร้างเมืองแห่งอาหารปลอดภัย สร้างมูลค่าและรายได้ให้ประชาชนในพื้นที่
วันนี้ (27 มิถุนายน 2565) ที่โรงพยาบาลส่งเสริมสุขภาพตำบลถืมตอง อ.เมืองน่าน จ.น่าน ดร.สาธิต ปิตุเตชะรัฐมนตรีช่วยว่าการกระทรวงสาธารณสุข เปิดโครงการ “อาหารเป็นยา” จ.น่าน และให้สัมภาษณ์ว่า สมุนไพรไทยเป็นพืชที่มีประโยชน์และคุณค่าทางโภชนาการ รวมทั้งสามารถนำมาใช้ดูแลสุขภาพในเบื้องต้น ลดปัจจัยเสี่ยงของการเกิดโรคไม่เรื้อรังซึ่งเป็นปัญหาสุขภาพอันดับต้น ๆ สามารถป้องกันและแก้ไขได้ด้วยการปรับเปลี่ยนพฤติกรรมนำไปสู่การมีสุขภาพดี ชีวิตยืนยาว และยังสามารถสร้างรายได้ สร้างเศรษฐกิจให้กับประเทศ นำครัวไทยสู่ครัวโลก ต่อไปในอนาคต
ดร.สาธิตกล่าวต่อว่า จังหวัดน่านเป็นจังหวัดที่มีความหลากหลายของวิถีชีวิตและวัฒนธรรม ตามเอกลักษณ์แต่ละพื้นถิ่น โดยเฉพาะวัฒนธรรมด้านอาหาร มีผักพื้นเมือง เช่นมะแขว่นมีสรรพคุณบำรุงโลหิตบำรุงหัวใจขับลมในลำไส้ ขับปัสสาวะ บำรุงธาตุหน่อหวายมีธาตุสังกะสี สรรพคุณดับพิษร้อน ดับพิษไข้ แก้ไอ บำรุงน้ำดี แก้ร้อนในแก้กระหายน้ำ ช่วยให้เจริญอาหาร ลดความเครียดไกยีเป็นสาหร่ายที่มีโปรตีนสูง มีใยอาหารและวิตามินซีสูงเป็นต้น สามารถนำมาประกอบอาหารที่หลากหลาย ซึ่งประโยชน์และคุณค่าทางโภชนาการ อาทิ เมนูไก่มะแขว่น,แกงแค,น้ำพริกไกยี,แกงผักอะยิอะเย๊าะ,หลามบอน,ตำหน่อหวาย,แกงส้มเมือง โดย จ.น่าน ได้ดำเนินโครงการ “อาหารเป็นยา” พัฒนาตั้งแต่ต้นน้ำ กลางน้ำ และปลายน้ำ เพื่อให้เป็นเมืองแห่งอาหารปลอดภัย ทั้งการผลิต ขนส่งและแปรรูป สร้างคุณค่าและมูลค่าจากผลผลิต และส่งเสริมความรู้อาหารพื้นบ้านร่วมกับคลินิกหมอครอบครัวทั้งการปลูกพืชสมุนไพรเพื่อการบริโภค,รับประทานอาหารให้เป็นยาตามวิถีธรรมชาติที่เหมาะสม,ส่งเสริมการออกกำลังกายในการลดเสี่ยง ลดโรค,พัฒนาคุณภาพการผลิตอาหารพื้นบ้าน ผลิตภัณฑ์อาหารสำเร็จรูป และเครื่องดื่มเพื่อรองรับการท่องเที่ยวและการส่งออก,ส่งเสริมให้สถานประกอบการ ร้านอาหาร และแผงลอย รวมถึงพัฒนาผ่านเกณฑ์มาตรฐานClean Food Good Tasteและมีเมนูชูสุขภาพประจำร้าน เป็นต้น
สำหรับในช่วงบ่ายวันนี้ ได้ลงพื้นที่ติดตามการดำเนินงานตามมาตรการปลอดภัยสำหรับองค์กร (Covid Free Setting)หลังจากที่ ศบค. มีการปรับพื้นที่สถานการณ์ทั่วราชอาณาจักร โดยภาพรวมการประเมินร้านอาหารในระบบThai Stop COVID Plusของจังหวัดน่าน ตั้งแต่วันที่ 4 - 23 มิถุนายน 2565 จำนวน 215 แห่งมีร้านอาหารผ่านการประเมิน 212 แห่ง หรือคิดเป็นร้อยละ 99 และไม่ผ่านการประเมิน 3 แห่ง หรือคิดเป็นร้อยละ 1
******************************************** 27 มิถุนายน 2565
วันจันทร์ที่ 11 กรกฎาคม 2565
รฟม. ลงพื้นที่ติดตามการดำเนินงานด้านความปลอดภัย การก่อสร้างโครงการรถไฟฟ้า สายสีส้ม (ตะวันออก)
ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดย คณะกรรมการความปลอดภัย อาชีวอนามัยและสภาพแวดล้อมในการทำงาน การรถไฟฟ้าขนส่งมวลชนแห่งประเทศไทย (คปอ. รฟม.) ได้ลงพื้นที่ติดตามผลการดำเนินงานด้านความปลอดภัยในการก่อสร้างโครงการรถไฟฟ้าสายสีส้ม (ตะวันออก) ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ตลอดจนปัญหาและอุปสรรคต่างๆ ในการปฏิบัติงาน ณ พื้นที่ก่อสร้างสถานีศูนย์วัฒนธรรมแห่งประเทศไทย สถานีรามคำแหง สถานีคลองบ้านม้า สถานีมีนพัฒนา และ อาคารจอดแล้วจร (Park&Ride) โดยได้ตรวจสอบมาตรการความปลอดภัยการปฏิบัติงานในพื้นที่อับอากาศในส่วนของงานสถานีและอุโมงค์รถไฟฟ้าใต้ดิน และตรวจสอบอุปกรณ์การทำงานบนที่สูงและการป้องกันวัสดุตกหล่นในส่วนงานวางรางรถไฟฟ้าและงานสถานียกระดับ รวมทั้งการสร้างคืนพื้นที่ผิวจราจรและฟุตบาทถาวร โดยกำชับเจ้าหน้าที่ให้จัดทำทางเท้าชั่วคราวเพื่ออำนวยความสะดวกให้ประชาชนใช้สัญจรและติดตั้งป้ายเตือนต่างๆ ให้มีความชัดเจน
โดย คปอ. รฟม. ได้เน้นย้ำให้เจ้าหน้าที่ผู้ปฏิบัติงานทุกคนปฏิบัติตามมาตรการความปลอดภัยในการทำงานอย่างเคร่งครัดเพื่อความปลอดภัยแก่ตนเอง คนรอบข้าง รวมถึงผู้สัญจรโดยรอบเป็นสำคัญ ตามนโยบาย “การก่อสร้างปลอดภัย 100%” ตลอดจนให้ปฏิบัติตามมาตรการป้องกันการแพร่ระบาดของเชื้อไวรัส COVID-19 ตามข้อกำหนดของกระทรวงสาธารณสุข สามารถ ติดตามข้อมูลข่าวสารโครงการรถไฟฟ้าสายสีส้มฯ ได้ที่เฟซบุ๊กแฟนเพจโครงการรถไฟฟ้าสายสีส้ม เว็บไซต์โครงการ www.mrta-orangelineeast.com และ Line Official : OrangeLine หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
วันจันทร์ที่ 18 ตุลาคม 2564
สตช. ชี้แจงข้อวิจารณ์คำสั่งให้ตำรวจเชิญชวนชาวบ้านเคารพธงชาติที่สถานีตำรวจทุกเช้า
โฆษกสำนักงานตำรวจแห่งชาติ เผยอาจเป็นการสื่อสารที่คลาดเคลื่อน ทางสถานีตำรวจภูธรจังหวัดสมุทรปราการ จึงยกเลิกกิจกรรมไปก่อน
เมื่อวันที่ 17 ตุลาคม 2564 พลตำรวจตรี ยิ่งยศ เทพจำนงค์ โฆษกสำนักงานตำรวจแห่งชาติ สำนักงานตำรวจแห่งชาติ ชี้แจงกรณีเพจ “พระจันทร์ ลายกระต่าย”เผยแพร่บันทึกข้อความที่อ้างว่าเป็นของ ผบก.ภ.จว.แห่งหนึ่ง ระบุถึงเรื่องการปล่อยแถวสายตรวจนอกสถานีตำรวจว่า ให้เชิญชวนประชาชนในพื้นที่ที่รู้จักคุ้นเคยมาร่วมเคารพธงชาติที่สถานี ตร. โดยให้เจ้าหน้าที่สายตรวจ 1 นาย เชิญชวนประชาชนอย่างน้อย 2 คน เริ่มตั้งแต่ 15 ต.ค.เป็นต้นไป ทั้งนี้ หลังโพสต์ดังกล่าวถูกเผยแพร่ มีการวิพากษ์วิจารณ์อย่างกว้างขวางนั้น
พลตำรวจตรี ยิ่งยศ เทพจำนงค์ โฆษกสำนักงานตำรวจแห่งชาติ กล่าวว่า ได้ตรวจสอบไปยังตำรวจภูธรจังหวัดสมุทรปราการ โดยในกรณีดังกล่าวเป็นการให้ข้าราชการตำรวจเชิญชวน พี่น้องประชาชนในพื้นที่ทำกิจกรรมสร้างจิตสำนึก “รักชาติ ศาสนา พระมหากษัตริย์” ร่วมกัน นอกจากนี้ยังเป็นการให้พี่น้องประชาชนในพื้นที่ เข้ามา “มีส่วนร่วม” ในการตรวจสอบการทำงานของเจ้าหน้าที่ตำรวจ ตลอดจนรับรู้แนวทางการปฏิบัติงาน พร้อมทั้งสามารถให้คำแนะนำแก่เจ้าหน้าที่ตำรวจในการปฏิบัติหน้าที่ ทั้งนี้ เพื่อสร้างความมั่นใจให้กับพี่น้องประชาชนในพื้นที่ ในเรื่องของการปฏิบัติหน้าที่ของเจ้าหน้าที่ตำรวจ ในการดูแลความปลอดภัยในชีวิตและทรัพย์สินของพี่น้องประชาชน อย่างไรก็ตาม กรณีดังกล่าวได้เกิดความคลาดเคลื่อนในการสื่อสาร อาจทำให้เกิดความเข้าใจที่ไม่ตรงกัน ตำรวจภูธรจังหวัดสมุทรปราการจึงได้ให้เจ้าหน้าที่ตำรวจยกเลิกการดำเนินการดังกล่าวไปก่อน โดยยังคงไว้ซึ่งการประสานความร่วมมือ ระหว่างพี่น้องประชาชนในพื้นที่กับเจ้าหน้าที่ตำรวจ ในการมีส่วนร่วมดำเนินงาน เพื่อพิทักษ์รักษาความปลอดภัยในชีวิตและทรัพย์สินของพี่น้องประชาชนทุกคนและในส่วนของเจ้าหน้าที่ตำรวจเอง ก็ยังคงไว้ซึ่งกิจกรรมซึ่งเป็นสัญลักษณ์แห่งการสร้างจิตสำนึก ความรักชาติ ศาสนา พระมหากษัตริย์ ต่อไป
วันพฤหัสบดีที่ 25 พฤศจิกายน 2564
“ออมไปด้วยกัน” นิติบุคคลไม่แสวงหากำไร เปิดจำหน่ายถึงวันศุกร์นี้
ภายหลังการจำหน่ายพันธบัตรออมทรัพย์ รุ่นออมไปด้วยกัน สำหรับนิติบุคคลไม่แสวงหากำไรที่กระทรวงการคลังกำหนด 2 วัน (24-25 พฤศจิกายน 2564) ได้รับความสนใจเป็นอย่างดีแต่ยังคงมีวงเงินคงเหลือบางส่วน
นางแพตริเซีย มงคลวนิช ผู้อำนวยการสำนักงานบริหารหนี้สาธารณะ (สบน.) เปิดเผยว่า ภายหลังการจำหน่ายพันธบัตรออมทรัพย์ รุ่นออมไปด้วยกัน สำหรับนิติบุคคลไม่แสวงหากำไรที่กระทรวงการคลังกำหนด 2 วัน (24-25 พฤศจิกายน 2564) ได้รับความสนใจเป็นอย่างดีแต่ยังคงมีวงเงินคงเหลือบางส่วน
ทั้งนี้ สบน. ขอให้นิติบุคคลไม่แสวงหากำไรที่สนใจลงทุนพันธบัตรออมทรัพย์รุ่นดังกล่าวโปรดติดต่อธนาคารตัวแทนจำหน่ายทั้ง 4 แห่งเพื่อซื้อพันธบัตรออมทรัพย์ รุ่นออมไปด้วยกัน ภายในวันศุกร์ที่ 26 พฤศจิกายน 2564 เวลา 15.00 น. เพื่อ สบน. จะได้จัดสรรวงเงินไปจำหน่ายให้กับประชาชนในวันจันทร์ที่ 29 พฤศจิกายน 2564 เวลา 08.30 น. ต่อไป
ผู้สนใจสามารถติดตามข่าวสารการจำหน่ายพันธบัตรออมทรัพย์ ได้ทางเว็บไซต์ www.pdmo.go.th Facebook ของสำนักงานบริหารหนี้สาธารณะและช่องทางการสื่อสารต่างๆ ของธนาคารตัวแทนทั้ง 4 แห่ง ได้แก่ธนาคารกรุงเทพฯ ธนาคารกรุงไทยฯ ธนาคารกสิกรไทยฯ และธนาคารไทยพาณิชย์ฯ
สำนักพัฒนาตลาดตราสารหนี้ สำนักงานบริหารหนี้สาธารณะ
โทร. 0 2271 7999 ต่อ 5809, 5820/ 0 2265 8050 ต่อ 5307, 5710, 5736
วันพุธที่ 6 ตุลาคม 2564
รมว.ยุติธรรม ประชุมติดตามการดำเนินงานของหน่วยงานในสังกัดกระทรวงยุติธรรม ผ่านระบบการประชุมทางไกล (Video Conference)
รมว.ยุติธรรม ประชุมติดตามการดำเนินงานของหน่วยงานในสังกัดกระทรวงยุติธรรม ผ่านระบบการประชุมทางไกล (Video Conference)
ในวันพุธที่ ๖ ตุลาคม ๒๕๖๔ เวลา ๑๐.๐๐ น. ณ ห้องประชุม ๑๐ - ๐๑ ชั้น ๑๐ อาคารกระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๕/๒๕๖๔ โดยมี ว่าที่ ร.ต.ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นางสาวณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม นายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรม พร้อมด้วย นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นางอรัญญา ทองน้ำตะโก รองปลัดกระทรวงยุติธรรม พ.ต.ท.ประวุธ วงศ์สีนิล รองปลัดกระทรวงยุติธรรม และผู้บริหารของหน่วยงานในสังกัดกระทรวงยุติธรรม เข้าร่วมฯ
โดยที่ประชุมได้รับทราบสรุปการจัดงานแถลงผลการดำเนินงานของกระทรวงยุติธรรม “ยุติธรรมเชิงรุก สร้างสุขให้ประชาชน” ประจำปี ๒๕๖๔ รวมทั้งรับทราบสถานการณ์การแพร่ระบาดของโรคโควิด - ๑๙ การจัดหาวัคซีน เวชภัณฑ์และการบริหารจัดการฟ้าทะลายโจรในเรือนจำ/ทัณฑสถาน และรับทราบแนวทางการประหยัดพลังงานของหน่วยงานด้วยการใช้ระบบโซลาเซลล์ (Solar Cell)
นอกจากนี้ ที่ประชุมได้รายงานความคืบหน้าการไกล่เกลี่ยในชั้นบังคับคดี กรณีกองทุนกู้ยืมเงินเพื่อการศึกษา (กยศ.) และรายงานความคืบหน้าร่างพระราชบัญญัติป้องกันการกระทำผิดซ้ำของผู้กระทำผิดคดีอุกฉกรรจ์ที่ใช้ความรุนแรง พ.ศ. ....
วันศุกร์ที่ 10 ธันวาคม 2564
ดีอีเอส พบคนไทยกลับมาสนใจเฟคนิวส์ข่าวสุขภาพ
ดีอีเอส พบคนไทยกลับมาสนใจเฟคนิวส์ข่าวสุขภาพ
“นพวรรณ”โฆษกดีอีเอสฝ่ายการเมืองเปิด5อันดับข่าวปลอมได้รับความสนใจมากสุดในรอบสัปดาห์แรกธ.ค. 64พบประชาชนให้ความสนใจเฟคนิวส์กลุ่มสุขภาพมากสุด
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมืองกล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่3-9ธ.ค. 64ศูนย์ต่อต้านข่างปลอมพบจำนวนข้อความที่ต้องดำเนินการคัดกรอง11,589,321ข้อความและมีข้อความที่ต้องดำเนินการตรวจสอบ(Verify)จำนวน188ข้อความโดยเป็นจำนวนเรื่องที่ต้องดำเนินการตรวจสอบทั้งหมด101เรื่องแบ่งได้ดังนี้
กลุ่มนโยบายรัฐบาล/ข่าวสารทางราชการจำนวน41เรื่องกลุ่มผลิตภัณฑ์สุขภาพวัตถุอันตรายเครื่องสำอางรวมถึงสินค้าและบริการที่ผิดกฎหมายอื่น51เรื่องกลุ่มภัยพิบัติ6เรื่องและกลุ่มเศรษฐกิจ3เรื่องทั้งนี้เมื่อโฟกัสประเด็นข่าวที่เกี่ยวกับโควิด-19พบจำนวน26เรื่อง
อย่างไรก็ตามในส่วนของข่าวปลอมที่มีคนสนใจสูงสุดหลักๆอยู่ในหมวดข่าวกลุ่มสุขภาพถึง3ใน5อันดับแรกโดยข่าวที่ได้รับความสนใจและประชาชนเข้ามามีส่วนร่วม(Engagement)มากสุดได้แก่อันดับ1สารกันบูดที่อยู่บนผิวปลาทูนึ่งหากสัมผัสโดนทำให้เป็นมะเร็งผิวหนังอันดับ2การSwabลึกถึงเพดานจมูกทำให้เนื้อเยื่อพังผืดที่ห่อหุ้มOlfactory Nerveเสียหายส่งผลเสียต่อสุขภาพอันดับ3ผู้ที่มีชื่อเป็นเจ้าบ้านได้รับเงินเยียวยา15,000บาทอันดับ4ผู้ว่าจังหวัดภูเก็ตอนุมัติงบสร้างมัสยิด56ล้านบาทและขนชาวมุสลิมเดินทางเข้าภูเก็ตอันดับ5น้ำแข็งยูนิคใส่สารฟอร์มาลีนทำให้คนไทยเป็นโรคมะเร็งอันดับ1
“กระทรวงดิจิทัลฯและศูนย์ต่อต้านข่าวปลอมเห็นถึงความสำคัญของประชาชนที่จะเป็นภาคส่วนสำคัญในการช่วยกันแก้ไขปัญหาข่าวปลอมเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
***********
วันจันทร์ที่ 23 สิงหาคม 2564
สำนักงานปลัดกระทรวงอุตสาหกรรม อำนวยความสะดวกผู้ประกอบการ 76 จังหวัด เพิ่มช่องทางการชำระค่าธรรมเนียมโรงงาน 6 ช่องทาง
"สำนักงานปลัดกระทรวงอุตสาหกรรม" อำนวยความสะดวกผู้ประกอบการ 76 จังหวัดทั่วประเทศ เพิ่มช่องทางการชำระค่าธรรมเนียมโรงงาน 6 ช่องทาง ดังนี้
1. Mobile Banking
2. Internet Banking
3. ตู้ ATM
4. เคาน์เตอร์ธนาคาร
5. หักบัญชีธนาคาร
6. เคาน์เตอร์เซอร์วิส
สามารถดาวน์โหลดใบเสร็จอิเล็กทรอนิกส์จากกรมบัญชีกลางได้ที่ QR Code
หรือตามลิงค์ https://epayment.cgd.go.th/e-payment/public/billing/search
สอบถามข้อมูลเพิ่มเติมได้ที่
Line : @iindustry
เว็บไซค์ : http://i.industry.go.th
โทร : 0 2430 6976
#สำนักงานปลัดกระทรวงอุตสาหกรรม
#สำนักงานอุตสาหกรรมจังหวัด76จังหวัด
#กระทรวงอุตสาหกรรม
#ชำระค่าธรรมเนียมโรงงาน
#iindustry
#PRINDUSTRYMOI